Die Christus van God is nie ’n baba in die krip met ’n stralekrans of embleem van die songod om sy kop en voorgestel deur poppe en prentjies nie — dis niks anders as afgodery nie. Christus word nie ouer nie. Hy is ewig en het geen verjaarsdag nie. Hy is die ewige Koning wat aan die regterhand van sy Vader sit, wat as Regter op die laaste dag sal kom om te oordeel die lewendes en die dooies.
Hulle reis behoorlik deur die wêreld saam met hulle politieke vriende in duur hotelle en hou groot partytjies met alle inwoners in Suid-Afrika, ook blankes, se belastinggeld. Dit bevestig dat hulle polities nog nie volwasse is om na almal in die land se erfreg om te sien nie. Die destydse blanke president van Suid-Afrika kon dit ook nie insien nie, want hy het selfs sy eie volk se besittings oorhandig en teruggestaan.
Onthou dat die verlore seun later varke moes oppas wat vir 'n Jood erg vernederend is. Die ou veterane en ondersteuners van die ANC kom nou in opstand omdat wat die ANC doen, vir hulle onaanvaarbaar is. Hulle bestaansreg is ook in gedrang.
Intussen begin die ANC se leiers, of eerder die ANC-praters, al hoe meer flikflooi dat die blankes in Suid-Afrika 'n rol te speel het en dat daar van hulle kennis gebruik gemaak moet word. Dit is terugkeer na die vader van wie hulle weggebreek het. Die ANC kan die grond en ander besittings wat hulle onwettig van die Afrikanervolk onteien het, teruggee, maar wat van al die grootskaalse korrupsie waarvan die skade nie naastenby verhaal kan word nie?